# Αιγιαλέας του Ινάχου

### Από τη Βικιπαίδεια, την ελεύθερη εγκυκλοπαίδεια

Στην ελληνική μυθολογία με το όνομα Αιγιαλέας αναφέρεται και ένας γιος του βασιλιά του Άργους Ινάχου και της Ωκεανίδας Μελίας. Ο Αιγιαλέας βασίλευσε επίσης στο Άργος, αλλά πέθανε χωρίς να αφήσει παιδιά. Ο Απολλόδωρος (Β, 1,1) αναφέρει ότι από αυτόν τον Αιγιαλέα ονομάσθηκε Αιγειάλεια η χώρα στα βορειοδυτικά παράλια της Πελοποννήσου, από την Κορινθία μέχρι τα όρια της Ηλείας. Ο Παυσανίας πάλι παραθέτει μία παράδοση των Σικυωνίων κατά την οποία ο Αιγιαλέας ήταν αυτόχθονας και έγινε ο πρώτος βασιλιάς της χώρας τους. Σύμφωνα με αυτή την παραλλαγή, είχε και παιδί, τον Εύρωπα, ο οποίος με τη σειρά του υπήρξε παππούς του Απίου, από τον οποίο ονομάσθηκε Απία ολόκληρη πλέον η Πελοπόννησος (Παυσ. Β, 5,6) πριν προσλάβει το σημερινό της όνομα από τον Πέλοπα.

Ανακτήθηκε από "http://el.wikipedia.org../../../%CE%B1/%CE%B9/%CE%B3/%CE%91%CE%B9%CE%B3%CE%B9%CE%B1%CE%BB%CE%AD%CE%B1%CF%82_%CF%84%CE%BF%CF%85_%CE%99%CE%BD%CE%AC%CF%87%CE%BF%CF%85_3da6.html"

Κατηγορία: Ελληνική μυθολογία

##### Views

- Άρθρο
- Συζήτηση
- Τελευταία έκδοση

##### Αναζήτηση